হান্না ইভানোভনা ভেরেস (ইউক্রেনীয়: Га́нна Іва́нівна Ве́рес; ২১ ডিসেম্বর ১৯২৮ - ১১ জুন ২০০৩) ছিলেন একজন ইউক্রেনীয় লোকশিল্পী এবং বয়নশিল্পী। সূচিশিল্পেও তিনি পারদর্শিনী ছিলেন। তিনি শিল্পী এবং বস্ত্রবয়ন কলাশিল্পী মারিয়া পোসোবচুকের কন্যা এবং শিল্পী ভ্যালেন্টিনা এবং এলেনা ভেরেসের মা ছিলেন। ১৯৬৮ সালে তিনি আনা ভাসিলাশচুকের সাথে শেভচেঙ্কো জাতীয় পুরস্কারে ভূষিত হন।   প্রাথমিক জীবন  হান্না ভেরেস ১৯২৮ সালের ২১ ডিসেম্বর কিয়েভ অঞ্চলের ভাইশোরোদ জেলার ওবুখোভিচি গ্রামে জন্মগ্রহণ করেন। হান্না ভেরেসের মা ছিলেন শিল্পী মারিয়া পোসোবচুক। ভেরেসের দুটি কন্যা। তাদের নাম ভ্যালেন্টিনা এবং এলেনা ভেরেস। দুজনেই প্রখ্যাত শিল্পী হয়েছিলেন। ইতিহাসবিদ এন এম নেভেগার মতে, পোসোবচুক তার মেয়েকে তার অনেক দক্ষতা শিখিয়েছিলেন। পরবর্তীকালে হান্না ভেরেস তার মায়ের কাছ থেকে পাওয়া শিক্ষাগুলি কন্যাদের শিখিয়ে ছিলেন।Revega, NM "Museum objects from the stock collection of the National Historical and Ethnographic Reserve"  Pereyaslav "from the village of Obukhovychi, Ivankiv district, Kyiv region." Severshchyna in the history of Ukraine (2017). [in Ukrainian]  ইউক্রেনের রাজধানী কিয়েভের বাস্তিনি লেনের একটি বাড়িতে হান্না ভেরেস বাস করতেন।Довідник членів Спілки художників України . Kyiv. 1998, page 24. ২০০৩ সালের ১১ জুন ওবুখোভিচিতে তিনি মারা যান।   অবদান  আলংকারিক বস্ত্রবয়ন কলার ক্ষেত্রে হান্না ভেরেস একজন বিশেষজ্ঞ। বিশেষ করে শৈল্পিক সূচিকর্মে তার অসামান্য অবদান রয়েছে। ঐতিহ্যবাহী পোলেসিয়ান বোনা তোয়ালে, সেইসাথে আলংকারিক কাপড় এবং প্যানেল তৈরিতে ভেরেস নিজের বৈশিষ্ট্য স্থাপন করেছিলেন। সূতোয় বোনা তোয়ালে ইউক্রেনীয় বস্ত্রবয়ন কলার একটি ঐতিহ্যবাহী সামগ্রী। খাবার পরিবেশনের সময় এইসব তোয়ালে বিশেষভাবে ব্যবহার করা হয়। জীবনের অনেক গুরুত্বপূর্ণ মুহুর্তে উপহার হিসাবে বোনা তোয়ালে দেওয়া হয়। তিনি ইভানকিভের লোক বয়ন জাদুঘর প্রতিষ্ঠা করেছিলেন। এই জাদুঘরটি ১৯৮৮ সালে খোলা হয়। তবে ১৯৯২ সালে এটি বন্ধ হয়ে যায়। হান্না ভেরেসের বস্ত্রবয়ন কলার শিল্পসামগ্রী একসময় উত্তর আমেরিকায় পাড়ি দিয়েছিল। সেগুলি টরন্টো এবং মন্ট্রিলে প্রদর্শিত হয়।  ১৯৬৬ থেকে ১৯৬৮ সাল পর্যন্ত তিনি তারাস শেভচেঙ্কোকে উৎসর্গীকৃত আলংকারিক বস্ত্রবয়ন কলার শোভাময় একটি সিরিজ তৈরি করেন। শেভচেঙ্কোর কোবজারের ১৯৭১ সংস্করণটিতে হানা ভাসিলাশচুকের সাথে সহ-পরিচালনায় তার তোয়ালেগুলি পুনরায় চিত্রিত করা হয়। লায়াডা (১৯৭৪, "কিয়েভনাউচফিল্ম"), এ ফ্ল্যাক্স ব্লুমস্ (১৯৮০, "ইউক্রেনটেলিফিল্ম") চলচ্চিত্রগুলি ভেরেসের শিল্পকর্মের উপর উৎসর্গীকৃত।   শিল্পকর্ম    আলংকারিক বস্ত্র   "ইউক্রেন, আমার মা" (১৯৫৬)  রিপারস রিপ (১৯৬২)  "ইউক্রেন, আমার মা" (১৯৬৬)  সোনালী শরৎ (১৯৬৬)  "ফুল, ইউক্রেন" (১৯৬৭)  "আমাদের চিন্তা, আমাদের গান" (১৯৬৭)  "একটি স্বাধীন, নতুন পরিবারে" (১৯৬৯)  "সোভিয়েত ইউক্রেন" (১৯৭১)  উদারতা (১৯৭৩)  কর্নোবিল বেলস (১৯৮৮)  বজ্রপাত (১৯৯০)   আলংকারিক বুনন   "আমাদের চিন্তা, আমাদের গান" (১৯৬৫)  "পলিস্যার ফুল" (১৯৬৭)  "কিয়েভ - গার্ডেন" (১৯৭৫)  "পৃথিবীর সুখ" (১৯৮৫)   প্যানেল   "বিখ্যাত, পিতৃভূমি" (১৯৭৮, মস্কোতে হোটেল "ইউক্রেন")  "অগ্নিবর্ষের স্মৃতি" (১৯৮৪)  "এপ্রিল, ইউক্রেন" (১৯৮৪)  "স্পেস নেক্সট" (১৯৯০)  "মায়ের চেরি" (১৯৯০)  "দ্য চেরনোবিল ট্র্যাজেডি" (১৯৯১, চেরনোবিল বিপর্যয়ের জন্য উৎসর্গীকৃত)   পুরস্কার এবং স্বীকৃতি   অর্ডার অফ দ্য ব্যাজ অফ অনার।  ১৯৬৫ সাল থেকে ইউক্রেনের সোভিয়েত শিল্পীদের ইউনিয়নের সদস্য।  ১৯৬৮ সালে শেভচেঙ্কো পুরস্কার; এই পুরস্কারটি আনা ভাসিলাশুকের সাথে যুগ্মভাবে পান। ১৯৬৫-১৯৬৭ সালে তৈরি ইউক্রেনীয় লোক বস্ত্রবয়ন তোয়ালেগুলির একটি সিরিজের জন্য।Varyvonchyk, Anastasia Vitaliyivna. "On the forms of social organization of work in the field of Ukrainian traditional folk art of embroidery." Bulletin of KNUKiM. Art History Series (2012). [Ukrainian]  ১৯৭৭ সাল থেকে ইউএসএসআর-এর লোকশিল্পের সম্মানিত শিক্ষক।  ১৯৯৫ সাল থেকে ইউক্রেনের পিপলস আর্টিস্ট।  ১৯৯৯ সাল থেকে ইউক্রেনের লোকশিল্পের মাস্টার্স জাতীয় ইউনিয়নের সদস্য।   উত্তরাধিকার  ভেরেসের শিল্পকর্মগুলি জাতীয় জাদুঘর তারাস শেভচেঙ্কো, কানিভের শেভচেঙ্কো ন্যাশনাল রিজার্ভ এবং ন্যাশনাল ফোক ডেকোরেটিভ আর্ট মিউজিয়ামের পাশাপাশি অন্যান্য জায়গাতেও রাখা হয়েছে।  ২০২২ সালে ইউক্রেনে রাশিয়ান আক্রমণের সময়, একটি প্রাথমিক প্রতিবেদন অনুসারে জানা যায় যে ২০২২ সালের ২৭ ফেব্রুয়ারী ইভানকিভের যুদ্ধে ইভানকিভ ঐতিহাসিক এবং স্থানীয় ইতিহাস জাদুঘরটি পুড়িয়ে দেওয়া হয়। সেই সময় ভেরেসের অনেক শিল্পকর্ম ধ্বংস হয়ে যায়। এই আক্রমণে মারিয়া প্রাইমাচেঙ্কোর চিত্রকলাও নষ্ট হয়।   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০০৩-এ মৃত্যু বিষয়শ্রেণী:২০ শতকের বয়নশিল্পী বিষয়শ্রেণী:লোকসঙ্গীত শিল্পী